Klubben arrangerer kjøring på anlegget om lag hver sjette uke, for både medlemmer og andre interesserte. Det er vanlig at folk tar med seg sitt eget rullende materiell, såfremt dette tilfredstiller tekniske krav. Det utarbeides ruteplaner som togene kjøres etter, og det brukes en såkalt hurtigklokke for å kunne komprimere et helt døgn i virkeligehten til 2-3 timer på anlegget. Dette er nødvendig da avstanden mellom stasjoner på et MJ-anlegg normalt er langt kortere enn i virkeligheten, skalaen 1:87 tatt i betraktning. Lengden på stasjonssporene på dette anlegget er imidertid henimot korrekte i forhold til det som var standard i mellomkrigstiden. Dermed kan toglengdene bli realistiske på dette anlegget.